OzLabs/hebrew-wiki-articles huggingface dataset:
ברינס (מדינה)

ברינס (בספרדית: Barinas) היא אחת מ-23 המדינות המרכיבות את ונצואלה. המדינה, הנמצאת במערב ונצואלה, גובלת במרידה, בטרוחיו, בפורטוגסה ובקוחדס בצפון, בגואריקו במזרח, באפורה בדרום, ובטאצ'ירה במערב.

המדינה משתרעת על שטח של 35,200 קילומטרים רבועים. במדינה מתגוררים 816,264 תושבים (נכון ל-2011). בירתה והעיר הגדולה ביותר בה היא ברינס.

==היסטוריה==
האירופאים הראשונים שהגיעו לאזור היו אנשי משלחות בפיקודם של ניקולאוס פדרמן (Nikolaus Federmann) וגאורג פון שפייר (Georg von Speyer) בשנות ה-30 של המאה ה-16 שנשלחו על ידי משפחת ולזר (Welser), משפחת סוחרים גרמנית ששלטה באותו זמן בשטחים בצפון-מערב ונצואלה. המשלחות לא הצליחו לכבוש את האזור מידי הילידים וגם לאחר שהשליטה בשטחי משפחת ולזר הועברה לספרד האזור עדיין לא נכבש. האזור נכבש סופית בשנות ה-70 של המאה ה-16. הספרדים המשיכו לשלוט באזור עד המאה ה-19.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ונצואלה חולקה לפרובינציות והאזור הפך לפרובינציית ברינס.

ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת ברינס, אך היא שרדה זמן קצר וכעבור שנים אחדות היא אוחדה עם מדינת אפורה למדינת סמורה, שנקראה על שמו של אסקיאל סמורה, ממנהיגי הפדרליסטים במלחמה הפדרלית. בהמשך צורפו למדינה גם מדינות קוחדס ופורטוגסה. בתחילת המאה ה-20 סמורה החלה להתפרק וכעת ברינס הייתה טריטוריה פדרלית בשם סמורה בתוך מדינת אפורה.

ב-1937 סמורה הפכה למדינה דה פקטו, אבל באופן רשמי היא עדיין הייתה טריטוריה באפורה. ב-1955 המדינה הפכה לנפרדת לחלוטין מאפורה ושמה חזר להיות ברינס.

==כלכלה==
כלכלת ברינס מתבססת על חקלאות, הכוללת בין היתר גידול אורז, דורה, תירס וקפה, תיירות והפקת נפט וגז טבעי.

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ונצואלה: מדינות
ג'ייסון ריילי

ג'ייסון ל. ריילי (באנגלית: Jason L. Riley) נולד ב-8 ביולי 1971) הוא עיתונאי אמריקאי, המכהן כעורך בכיר בוול סטריט ג'ורנל. עמית מחקר בכיר במכון גייטסטון.

==קורות חיים==
ריילי נולד בבאפלו שבמדינת ניו יורק. הוא בעל תואר ראשון באנגלית מאוניברסיטת באפלו. את הקריירה העיתונאית שלו החל בעיתון באפלו ניוז וביו.אס. איי טודיי. ב-1994 הצטרף למערכת העיתון וול סטריט ג'ורנל. שימש כעורך משנה בדסק החדשות בניו יורק ב-1996 מונה לעורך המהדורה האינטראקטיבית ושימש במקביל גם כעורך מדור הפנאי והאמנות. במרץ 2000 מונה לעורך בכיר ומ-2005 הוא חבר במועצת העורכים של העיתון.

ריילי עמית במכון מנהטן, צוות חשיבה קונסרבטיבי.

ב-2008 יצא ספרו "Let Them In: The Case for Open Borders" בו מבטא תמיכה במדיניות ליברלית יותר כלפי הגירה לארצות הברית. ב-2014 יצא לאור ספרו "Please Stop Helping Us: How Liberals Make It Harder for Blacks to Succeed" (בתרגום חופשי: "אנא הפסיקו לעזור לנו: איך הליברלים מזיקים להצלחת השחורים [באמריקה]"). הספר מתאר כיצד מדיניות ליברלית על אף כוונותיה הטובות, פגעה למעשה באפרו-אמריקאים וביכולתם לצמצם את הפער מול הלבנים.

ריילי נשוי לעיתונאית היהודייה נעמי שייפר-ריילי והם הורים לשלושה.

==קישורים חיצוניים==
* 

* [http://jasonrileyonline.com/ אתר האינטרנט של ג'ייסון ריילי]
* [http://topics.wsj.com/person/R/jason-riley/5678 ג'ייסון ריילי] באתר וול סטריט ג'ורנל
* [http://www.manhattan-institute.org/html/riley.htm ג'ייסון ריילי] באתר מכון מנהטן
* [http://nypost.com/2014/06/28/how-liberals-make-it-harder-for-blacks-to-succeed/ Why liberals should stop trying to ‘help’ black Americans], ניו יורק פוסט, 28 ביוני 2014

קטגוריה:באפלו: אישים
קטגוריה:ניו יורק: אישים
קטגוריה:סגל וול סטריט ג'ורנל
קטגוריה:עיתונאים אמריקאים
קטגוריה:מחברי ספרי עיון אמריקאים
קטגוריה:עורכי עיתונים אמריקאים
קטגוריה:בוגרי אוניברסיטת באפלו
קטגוריה:אמריקאים שנולדו ב-1971
בואו לפלשתינה

"בואו לפלשתינה" (במקור באנגלית: Come to Palestine) (1929) היא כרזה לעידוד התיירות שעוצבה על ידי זאב רבן עבור "החברה לקידום תיירות בארץ הקודש".
== תיאור ==
הכרזה "Come to Palestine" הודפסה בטכניקה של הדפס אבן (ליתוגרפיה) בשנת 1929. היא הודפסה בבית הדפוס "שולץ" בפראג, כיוון שבאותה עת לא הייתה אפשרות להדפיס גיליון שלם בטכניקה זו בארץ-ישראל. היא מעוצבת כמבנה של חלון דרכו נשקף נוף. חלון זה מורכב ממבנה של קשת מחודדת בסגנון מוסלמי, הנשענת על גבי זוגות עמודים מפותלים. מעל הקשת קבועים שני מדליונים. באחד מופיע דימוי של מגדל דוד ואילו באחר דימוי של מסגד אל-אקצא. מבנה החלון, המהווה שילוב של אלמנטים אדריכליים זרים. רבן עשה שימוש במבנה זהה בכמה מן היצירות שעיצב עבור "בצלאל" קודם לכן.

דרך החלון נשקף נוף אידיאלי של הכנרת, המעוצב בכמה מישורים. במישור הקדמי כר דשא ובו צומח עץ תמר, מעיין נובע ותיאור של רועים בביגוד ערבי-תנ"כי. מאחוריהם מתוארת עיר מזרחית בנויה אבן השוכנת לחופו של האגם. מתחת לחלון קבועה כתובת ובה ציטוט מתוך הפרק השני של שיר השירים בשפה האנגלית: . ציטוט זה מציע לצופה לפרש את ההווה של פלשתינה עם ארץ-ישראל המקראית. התיאור, המשלב בין אלמנטים מן האר נובו האירופי לבין תיאור פנטאסטי, משקף את התפיסה האוריינטלית של המזרח הקרוב בכלל ושל פלשתינה בפרט.

== קישורים חיצוניים ==
* [http://www.imj.org.il/imagine/galleries/viewItemH.asp?case=19&itemNum=221921 בואו לפלשתינה], באתר מוזיאון ישראל

== הערות שוליים ==

קטגוריה:זאב רבן
קטגוריה:כרזות
קטגוריה:1929 בארץ ישראל
קטגוריה:ישראל: תיירות
קטגוריה:הדפס ישראלי
קטגוריה:הדפסי אבן
אמסונאס

אמסונאס (בספרדית: Amazonas) היא אחת מ-23 המדינות המרכיבות את ונצואלה. המדינה, הנמצאת בדרום ונצואלה, גובלת באפורה בצפון, בבוליבר בצפון ובמזרח, בברזיל במזרח ובדרום ובקולומביה במערב.

המדינה משתרעת על שטח של 177,617 קילומטרים רבועים, והיא המדינה השנייה בגודלה מבחינת שטח, אחרי בוליבר. במדינה מתגוררים 146,480 תושבים (נכון ל-2011), מה שהופך אותה למדינה הכי פחות מאוכלסת בוונצואלה (לא כולל הדפנדנסיות הפדרליות של ונצואלה). בירתה והעיר הגדולה ביותר בה היא פוארטו אייקוצ'ו.

==מקור השם==
המדינה נקראת על שם נהר האמזונאס (אמסונאס היא ההגייה הספרדית של השם). נהר האמזונאס עצמו אמנם לא עובר במדינה, אך נהר ריו נגרו, יובל של האמזונאס, כן עובר באמסונאס.

==היסטוריה==
עם הקמתה של ונצואלה האזור היה חלק מפרובינציית גואיאנה (שמרכזה היה במדינת בוליבר של היום).

ב-1864 ונצואלה הפכה למדינה פדרלית ובשטחי המדינה של היום נוצרה הטריטוריה הפדרלית אמסונאס. ב-1881, בתקופת הנשיא אנטוניו גוסמאן בלנקו, הוחלט לפרק את הטריטוריה לשתי טריטוריות: טריטוריית אמסונאס וטריטוריית אלטו אורינוקו. ב-1893 הוחלט לאחד מחדש את שתי הטריטוריות לטריטוריית אמסונאס שבירתה הייתה סן פרננדו דה אטבפו. ב-1928, בתקופת הנשיא חואן ויסנטה גומס, הוחלט להעביר את בירת הטריטוריה לפוארטו אייקוצ'ו.

ב-1992 הטריטוריה קיבלה מעמד של מדינה.

==כלכלה==
כלכלת אמסונאס היא נחשלת למדי. הכלכלה המקומית מבססת בעיקר על חקלאות וגידול מקנה אשר תוצריהם לא מיוצאים אל מחוץ לאמסונאס. יש תיירות אקולוגית באזור, אך אין במדינה תשתיות שיאפשרו לנצל את מלוא הפוטנציאל שלה.

==קישורים חיצוניים==

* 
* 

==הערות שוליים==

קטגוריה:ונצואלה: מדינות
Mr. Brightside

Mr. Brightside הוא שיר של להקת הרוק האמריקאית הקילרס. השיר יצא לאור ב-29 בספטמבר 2003 כסינגל הבכורה של הלהקה, והוא נכלל באלבום הבכורה שלה, Hot Fuss. השיר לא זכה להצלחה רבה, אך בשנת 2004 הוציאה הלהקה מחדש את השיר והוא נהפך לפופולרי יותר, והגיע למקום העשירי במצעדי הסינגלים של בריטניה וארצות הברית.

לשיר צולמו שני וידאו-קליפים, אשר בוימו על ידי סופי מולר. הקליפ הראשון צולם בשחור-לבן, ובו מבצעת הלהקה את השיר בחדר ריק. הקליפ השני, שצולם לאחר הוצאתו המחודשת של השיר, מבוסס על הסרט מולין רוז'. בשנת 2005 זכה השיר בפרס הקליפ הטוב ביותר לזמר חדש בטקס פרסי הווידאו-קליפים של MTV ובפרס לקליפ הטוב ביותר בטקס ה-MuchMusic Video Awards.

== היסטוריה ==
בנובמבר 2001 הקליטה הלהקה גרסת דמו של השיר יחד עם עוד שלושה שירים: "Desperate", "Replaceable" ו-"Under the Gun". ארבעת השירים הופיעו באלבום הדמו של הלהקה. גרסה זו הופיעה גם באלבום הלהיטים של הלהקה, Direct Hits. השיר, בגרסתו הסופית, מופיע גם בפסקול לסרט "החופשה". גרסת רמיקס לשיר מופיעה באלבום האוסף הראשון של הלהקה, Sawdust. רמיקס זה נכלל בסיבוב ההופעות של סולן הלהקה ברנדון פלאוורס.

השיר מתאר קנאה ופרנויה של אדם שחושד שבוגדים בו. השיר מושפע מבת זוגו לשעבר של פלאוורס שבגדה בו.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ הטובים ביותר בכל הזמנים
|90
|<ref></ref>
|}

== מיקומי שיא ==

=== מצעדי סוף שנה ===

=== מצעדי סוף העשור ===

==נתוני מכירות==

==קישורים חיצוניים==

== הערות שוליים ==

קטגוריה:שירי 2003
קטגוריה:סינגלי בכורה מ-2003
קטגוריה:סינגלים מ-2004
קטגוריה:הקילרס
קטגוריה:שירים באנגלית
קטגוריה:שירים על בגידה: זוגיות
קטגוריה:שירים על מיניות
קטגוריה:שירים על קנאה
קטגוריה:שירי גל חדש
קטגוריה:שירי סינת'-פופ
קטגוריה:שירי פופ רוק
קטגוריה:וידאו קליפים שבוימו על ידי סופי מולר
קטגוריה:וידאו קליפים בשחור-לבן
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת איילנד רקורדס
חוק סקוטלנד (1998)

חוק סקוטלנד הוא חוק של הפרלמנט הבריטי שנחקק בשנת 1998 בעקבות משאל עם שנערך בסקוטלנד בשנת 1997. החוק ייסד את הפרלמנט הסקוטי ואת מנהלת סקוטלנד, שהפכה בהמשך לממשלת סקוטלנד.

== היסטוריה ותוכן ==
החוק הוצג על ידי ממשלת הלייבור בשנת 1998 לאחר משאל עם בשנת 1997. במשאל נמצא שתושבי סקוטלנד תומכים בהקמת פרלמנט סקוטי בעל סמכויות מיסוי. החוק יצר את הפרלמנט הסקוטי, קבע את מספר חבריו, קבע את דרכי פעולותיו והגדיר את שלבי חקיקת החוקים בסקוטלנד.

החוק מגדיר את תפקידיהם של ממשלת סקוטלנד, השר הראשון של סקוטלנד וסגן השר הראשון של סקוטלנד.
החוק מעניק למזכיר המדינה לענייני סקוטלנד זכות לבטל החלטות של ממשלת סקוטלנד אשר נוגדות "התחייבויות בינלאומיות".
החוק מגדיר מנגנון לפתרון סכסוכים בנוגע לסמכויות ממשלת סקוטלנד והפרלמנט הסקוטי. לבו של המנגנון הוא בית המשפט העליון של הממלכה המאוחדת.

החוק נחקק ב-17 בנובמבר 1998, וקיבל הסכמה מלכותית ב-19 בנובמבר.

=== תיקונים לחוק ===
החוק תוקן ארבע פעמים, על ידי החוקים הבאים:
* חוק הפרלמנט הסקוטי (מחוזות בחירה) (2004)
* חוק הרפורמה החוקתית (2005)
* חוק סקוטלנד (2012)

== קישורים חיצוניים ==
* [http://www.legislation.gov.uk/ukpga/1998/46/contents החוק בארכיון החקיקה הבריטי]
* [http://www.legislation.gov.uk/ukpga/1998/46/pdfs/ukpga_19980046_en.pdf נוסח החוק המלא (באנגלית)]

סקוטלנד (1998)
קטגוריה:סקוטלנד: פוליטיקה
קטגוריה:סקוטלנד: היסטוריה של המשפט
קטגוריה:1998 בממלכה המאוחדת
אפורה

אַפּוּרֶה (בספרדית: Apure) היא אחת מ-23 המדינות המרכיבות את ונצואלה. המדינה, הנמצאת במערב ונצואלה, גובלת בטאצ'ירה, בברינס ובגואריקו בצפון, בבוליבר במזרח, באמסונאס בדרום, ובקולומביה בדרום ובמערב.

המדינה משתרעת על שטח של 76,500 קילומטרים רבועים. במדינה מתגוררים 459,025 תושבים (נכון ל-2011). בירתה והעיר הגדולה ביותר בה היא סן פרננדו דה אפורה.

==היסטוריה==
הספרדים הגיעו לאזור במאה ה-17, כבשו אותו והוא נותר בשליטתם עד המאה ה-19.

בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ב-1856 נוצרה באזור פרובינציית אפורה.

ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת אפורה. בעשורים שלאחר מכן המדינה פוצלה ואחודה עם מדינות אחרות עד שבתחילת המאה ה-20 מעמדה התקבע בתור מדינה נפרדת.

==כלכלה==
כלכלת אפורה מתבססת בעיקר על גידול מקנה וחקלאות, הכוללת בין היתר גידול קנה סוכר, שעועית וקקאו.

==קישורים חיצוניים==

* 

==הערות שוליים==

קטגוריה:ונצואלה: מדינות
לווייתן מינקי דרומי

לווייתן מינקי דרומי או לווייתן מינקי אנטארקטי (שם מדעי: Balaenoptera bonaerensis) הוא מין של לווייתן מזיפות קטן הנפוץ ביותר במים שליד חופי אנטארקטיקה וכן באזורים הדרומיים של האוקיינוס האטלנטי, האוקיינוס השקט והאוקיינוס ההודי. לווייתן זה הוא אחד משני מיני הלווייתנים הקטנים לווייתני מינקי. לווייתן זה הוא לווייתן המזיפות השלישי בקוטנו בעולם, לאחר קרובו לווייתן מינקי מצוי ולווייתן הבלנית. בעבר לווייתן זה לא משך יותר מדי ציידים, עקב משקלו הקטן יחסית ללווייתנים אחרים, אך מרגע שנהיו נדירים יותר הוא הפך למטרה מושכת לציידים בלתי חוקיים שונים. אף על פי כן הוא אחד מלווייתני המזיפות הנפוצים ביותר היום, בעיקר בימי האוקיינוס הדרומי: ים ודל, ים סקוטיה וים רוס, כשבחורף הקשה הוא נודד הרבה יותר צפונה לעיתים עד קו המשווה.

אורכו 8-11.9 מ', ומשקלו 8.8-10.4 טון. כמרבית לווייתני המזיפות הוא ניזון בעיקר מפלנקטון ומקריל, שנפוץ ביותר באנטארקטיקה. הטורף המסוכן ביותר לו הוא האורקה, שצדה בקבוצות גדולות ברחבי אנטארקטיקה.

==קישורים חיצוניים==

== הערות שוליים ==

קטגוריה:טקסונים שתוארו בידי הרמן בורמייסטר
קטגוריה:לווייתני ענק
קטגוריה:לווייתני האוקיינוס הדרומי
קטגוריה:בעלי חיים שתוארו ב-1867
קוסמוצרטופס

קוסמוצרטופס (שם מדעי: Kosmoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-76 מיליון שנה לפני זמננו. פירוש השם הוא "פנים בעלי קרניים מקושטות" (צראט/קראט κερατ - קרן, אופס ωψ - פנים). הוא תואר וסווג מדעית ב-2010 על ידי סקוט סמפסון, אנדרו פארקה, קתרין אן פורסטר ואחרים.

קוסמוצרטופס חי בקרטיקון העליון בקמפן באמריקה הצפונית ושרידיו התגלו ביוטה שבארצות הברית. הוא היה דינוזאור צמחוני שהלך על ארבע. מעריכים שאורכו היה כ-5 מטר ומשקלו כשל קרנף בוגר.

== תיאור ==

קוסמוצרטופס היה שייך לתת-המשפחה כסמוזאורים. הוא היה בעל שתי קרניים בינוניות מעל אזור הגבות שפנו הצידה והתעקלו כלפי מטה. במקום קרן אף, היה לקוסמו צרטופס בליטה ארוכה ודקה דמויות להב. העטרה שלו הייתה ייחודית: ראשית, היא הייתה מאוד קצרה ביחס למינים אחרים בתת-משפחת הכסמוזאוריאניים. שנית, "חלונות" העטרה שלו היו קטנים ומוקמו בחלקה האחורי של העטרה. שלישית בחלקה העליון היו עשרה זיזים מעוקלים, דמויי קרס: 8 מהם פנו למטה כלפי "חלונות" העטרה ואילו 2 החיצוניים ביותר פנו הצידה. מבנה ייחודי זה שימש לתצוגה, כנראה כדי לחזר אחרי נקבות ולזיהוי תוך-מיני.

<gallery widths=250 heights=200>
קובץ:Kosmoceratops richardsoni.png|איור השלד של קוסמוצרטופס
קובץ:Kosmoceratops.png|שחזור של מאובני הגולגולת
קובץ:Skull reconstruction of Kosmoceratops richardsoni.jpg|איור הגולגולת של קוסמוצרטופס
קובץ:Kosmoceratops and Talos by durbed.jpg|ציור של קוסמוצרטופס ולידו טאלוס סמפסוני.
</gallery>

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:כסמוזאורים
קטגוריה:טקסונים שתוארו בידי סקוט ד. סאמפסון
קטגוריה:טקסונים שתוארו בידי קתרין אן פורסטר
קטגוריה:מאובני טקסונים שתוארו ב-2010
סלילון

צורות שונות של התארגנות חיידקים סלילוניים במרחב
חיידק סלילוני (מאנגלית: Spiral bacteria) הוא חיידק בעל צורת סליל בדומה לתבריג ספירלי של חולץ פקקים. הגדרת חיידק כלשהו כסלילון מבדילה אותו מן הצורות האחרות של חיידקים: נקד (Coccus) ומתג (Bacillus). זהו אופן אבחנה ראשוני מבין רבים שמועדו לתת שמות לסוגי החיידקים השונים בשיטה הבינומית.

חיידקים בעלי צורה סלילונית משתייכים לקבוצת חיידקים גראם-שליליים בלבד, כשחלקם הגדול נצבעים חלש מאוד וחלקם אינם נצבעים בצביעת גראם כלל. חיידקים אלה יכולים להיות אירוביים, אנאירוביים ומיקרואירופיליים.

==סלילונים גראם-שליליים מובהקים וחלשים==
{{כ}}Campylobacter jejuni
הרשימה הבאה כוללת סוגים ומינים שכיחים של חיידקים סלילוניים גראם-שליליים מובהקים:
* Campylobacter
** Campylobacter coli
** Campylobacter jejuni
* Helicobacter
** Helicobacter pylori
* Wolinella
* Spirillum
** Spirillum minus (גורם לקדחת לעיתים רחוקות מנשיכת חולדה)
המאפיין הבולט של חיידקים אלה בא לידי ביטוי באורכם הקצר, בשל כמות קטנה של סלסולים, ובנוכחות שוטונים שמקנים לחיידקים אלה יכולת תנועה.
{{כ}}Leptospira interrogans
{{כ}}Treponema pallidum
הרשימה הבאה כוללת סוגים ומינים שכיחים של חיידקים סלילוניים שנצבעים חלש מאוד בצביעת גראם:
* Borrelia
** Borrelia burgdorferi (גורם למחלת ליים)
** Borrelia garinii (גורם למחלת ליים)
** Borrelia persica (גורם לקדחת חוזרת אנדמית)
** Borrelia recurrentis (גורם לקדחת חוזרת אנדמית)
* Leptospira (גורמים ללפטוספירוזיס או "עכברת" בעברית)
** Leptospira interrogans
** Leptospira kirschneri
* Treponema
** Treponema denticola (גורם למחלות חניכיים)
** Treponema pallidum (תת מין אחד גורם לעגבת, תת-מין אחר גורם לפטלת)
** Treponema socranskii
סוגים אלה שייכים למערכת ה-Spirochaete והמאפיין הבולט של חיידקים אלה בא לידי ביטוי באורכם הארוך, בשל כמות רבה יחסית של סלסולים, ובנוכחות שוטונים שמקנים לחיידקים אלה יכולת תנועה.

בשל הקושי הרב לצבוע חיידקים במערכת ה-Spirochaete, פותחו במהלך השנים שיטות שונות להתבוננות וזיהוי חיידקים אלה באמצעות מיקרוסקופ אור. בין השיטות שפותחו ניתן למנות את צביעת הכסף ומיקרוסקופיית שדה אפל.

==ראו גם==
* קוקוס (חיידק)
* בצילוס (חיידק)

==קישורים חיצוניים==

==הערות שוליים==

קטגוריה:מיקרוביולוגיה
סככה

נחלות שבטי ישראל
סְכָכָה הייתה עיר מקראית במדבר יהודה, הנזכרת פעם אחת בתנ"ך.

==במקורות==
העיר נזכרת בספר יהושע בתיאור ערי המדבר שבנחלת שבט יהודה: .

בשלהי תקופת בית שני נזכרה העיר במגילת הנחושת, בהקשר לאוצרות שונים שהוטמנו בקרבתה, כאשר לצדה נזכרים גם "גיא הסככא", "סדק שבסככא" ואמת מים הקשורה אליה.

==זיהוי==
היו שהציעו לזהות את העיר הקדומה עם האתר "ח'רבת א-סמרה" שבמרכז בקעת הורקניה, שם נתגלו שרידי מבנים וחומות מהתקופה הישראלית, מערכות סכרים ובריכות, וכן טביעות חותם "למלך". מנגד, לאור העדות שבמגילת הנחושת על קיום העיר גם בימי בית שני, היו שהציעו לזהותה עם חורבת קומראן. במקום נמצאו גם שרידים מתקופת המלוכה.

==בעקבות סככה==
על שם העיר הקדומה קראה ועדת השמות הממשלתית לנחל שראשיתו בסביבות ח'רבת א-סמרה, ושמתחבר לנחל קומראן, בשם "נחל סככה".

==הערות שוליים==

קטגוריה:נחלת שבט יהודה
קטגוריה:יישובי המקרא
קטגוריה:יישובים יהודיים בארץ ישראל בתקופת בית שני
הנבשן

נחלות שבטי ישראל
הַנִּבְשָׁן הייתה עיר מקראית במדבר יהודה, הנזכרת פעם אחת בתנ"ך.

העיר נזכרת בספר יהושע בתיאור ערי המדבר שבנחלת שבט יהודה: .

ז'וזף מיליק, מחוקרי מגילת הנחושת, הציע לזהות את העיר הקדומה עם האתר "ח'רבת אלמקארי" שבדרום בקעת הורקניה, שם נתגלו ממצאים מהתקופה הישראלית וכן אוסטרקון בעברית. זאת, כאשר בקרבת האתר בורות מים גדולים ("מע'אר א-טבקה"), וכן מערכות סכרים ומתקני חקלאות קדומים.

==הערות שוליים==

קטגוריה:נחלת שבט יהודה
קטגוריה:יישובי המקרא
מדין (עיר מקראית)

נחלות שבטי ישראל
מִדִּין הייתה עיר מקראית במדבר יהודה, הנזכרת פעם אחת בתנ"ך.

העיר נזכרת בספר יהושע בתיאור ערי המדבר שבנחלת שבט יהודה: .

היו שהציעו לזהות את העיר הקדומה עם האתר "ח'רבת אבו טבק" שבצפון בקעת הורקניה, שם נשתמרו שרידי יישוב מבוצר מהתקופה הישראלית, עם בורות מים, סכרים ומגדלי שמירה. זאת, כאשר לדעת חוקר המקרא ז'וזף מיליק שרידי הביצורים במקום הם מתקופת המלך יהושפט.

==הערות שוליים==

קטגוריה:קצרמר ארכאולוגיה
קטגוריה:נחלת שבט יהודה
קטגוריה:יישובי המקרא
ג'ף מרקלי

ג'פרי אלן "ג'ף" מרקלי (באנגלית: Jeffrey Alan "Jeff" Merkley; נולד ב-24 באוקטובר 1956) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת אורגון, מאז שנת 2009. קודם לכן כיהן כיו"ר בית הנבחרים המדינתי של אורגון.

==ביוגרפיה==
מרקלי נולד במירטל קריק, עיירה קטנה במחוז דאגלס שבאורגון, כבנם של בטי לבית קולינס ודארל פיליפ מרקלי. סבתו מצד אביו נולדה בקווינסלנד שבאוסטרליה. כשהחל ללמוד בבית ספר יסודי עבר להתגורר עם משפחתו בפורטלנד. הוא סיים את לימודיו בתיכון על שם דייוויד דאגלס ולאחר מכן למד לתואר ראשון ביחסים בינלאומיים באוניברסיטת סטנפורד ב-1979, וכן לתואר שני במדיניות ציבורית מבית הספר על שם וודרו וילסון שבאוניברסיטת פרינסטון ב-1982.

לאחר שסיים את לימודיו בפרינסטון, החל מרקלי לעבור כחבר בתוכנית הניהול הנשיאותית, עבור מזכיר ההגנה של ארצות הברית, ועסק בביטחון של טכנולוגיה צבאית אמריקאית. לאחר סיום חברותו בתוכנית היוקרתית בת השנתיים, עבד במשרד התקציבי של הקונגרס של ארצות הברית, ועסק בניתוח מדיניות ותוכניות של נשק גרעיני. בשנת 1991 חזר לפורטלנד שבאורגון, ושם שירת כמנהל בארגון הבינלאומי ללא מטרת רווח, "Habitat for Humanity", עד 1994.

בשנת 1998 נבחר מרקלי לחבר בבית הנבחרים המדינתי של אורגון, כחבר המפלגה הדמוקרטית, מטעם מחוז המייצג את מזרח פורטלנד. ב-2003, נבחר למנהיג הסיעה הדמוקרטית בבית הנבחרים. לאחר שהדמוקרטים השיגו שליטה בבית הנבחרים והחזיקו בו ברוב ב-2006, נבחר מרקלי לדובר הבית, והחל לשרת בתפקיד זה החל מינואר 2007. באותה שנה החליט להתמודד למושב בסנאט של ארצות הברית, ועל כן לאתגר את הסנאטור הרפובליקני המכהן, גורדון סמית. מרקלי גבר לאחר בחירות צמודות על יריביו בפריימריז הדמוקרטים, ובסופו של דבר גבר על יריבו הרפובליקני לאחר מרוץ צמוד, כשההחלטה על ניצחונו הוכרה כיומיים לאחר מועד קיום הבחירות.

החל מ-3 בינואר 2009 החל לשרת כסנאטור מטעם מדינת אורגון. בנובמבר 2014 נבחר לכהונה שנייה לאחר שהביס ברוב גדול את יריבתו הרפובליקנית, מוניקה וייבי. בסנאט מרקלי חבר בוועדת ההקצבות, בועדת הבנקאות, השיכון והעניינים האורבניים, בוועדת התקציב ובוועדת הסביבה והעבודות הציבוריות.

== חיים אישיים ==
מרקלי נשוי למרי מאז שנת 1992 ולזוג שני בנים.

בעל אידאולוגיה של קידום איכות הסביבה, נוסע ברכב חשמלי, אחד משבעה סנטורים המשתמשים ברכב חשמלי מטעם המדינה. 

מתחרה באופן תדיר בתחרויות איש ברזל.

==קישורים חיצוניים==

* 

* 
* [http://www.merkley.senate.gov/ ג'ף מרקלי], אתר הסנאט הרשמי
* 

==הערות שוליים==

קטגוריה:חברי הסנאט של ארצות הברית מאורגון
קטגוריה:חברי המפלגה הדמוקרטית (ארצות הברית)
קטגוריה:חברי האספה המחוקקת של אורגון
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:סנאטורים חברי המפלגה הדמוקרטית
קטגוריה:בוגרי אוניברסיטת סטנפורד
קטגוריה:בוגרי אוניברסיטת פרינסטון
קטגוריה:אמריקאים ממוצא אוסטרלי
קטגוריה:אמריקאים שנולדו ב-1956
מוג'וצרטופס

גולגולת שבעבר יוחסה ל-Chasmosaurus kaiseni וכיום מאמינים שהיא של מוג'וצרטופס
מוג'וצרטופס (שם מדעי: Mojoceratops) הוא סוג של דינוזאור ממשפחת הצרטופסיים שחי בתקופת הקרטיקון בגיל הקמפן כ-76-75 מיליון שנה לפני זמננו. פירוש השם הוא "פנים בעלי קרניים בעלי מקסם האהבה" (מוג'ו mojo - מקסם האהבה, צראט/קראט κερατ - קרן, אופס ωψ - פנים). הוא תואר וסווג מדעית ב-2010 על ידי ניקולס לונגריץ'.

מוג'וצרטופס חי בקרטיקון העליון בקמפן באמריקה הצפונית ושרידיו התגלו באלברטה שבקנדה. הוא היה דינוזאור צמחוני שהלך על ארבע. מעריכים שאורכו היה כ-7 מטר ומשקלו כשל קרנף בוגר. למוג'וצרטופס הייתה עטרה ארוכה עם "חלונות" עטרה גדולים בדומה לכסמוזאורוס. קרני הגבה שלו היו בינוניות וקרן האף שלו צרה בצורת להב דק.

המוג'וצרטופס תואר על בסיס הגולגולת AMNH 5401 של המוזיאון האמריקאי להיסטוריה של הטבע, ששויכה למין הכסמוזאורוס Chasmosaurus kaiseni. הגולגולת המקורית לא הייתה שלמה ושוחזרה בחלקה על סמך ההנחה שהיא גולגולת של כסמוזאורוס. מחקר מחדש של גולגולת זו הטיל ספק בשייכות זו והציע ש-Chasmosaurus kaiseni הוא למעשה סוג חדש - מוג'וצרטופס. מכיוון שעצם ה-parietal של העטרה הייתה חסרה בגולגולת זו - קשה מאוד לזהות את המין בוודאות ולכן Chasmosaurus kaiseni הוא כיום טקסון מוטל בספק. מאז נמצאו עוד מספר גולגולות חלקיות באלברטה על ידי מוזיאון טירל המלכותי ואלה יוחסו למוג'וצרטופס. כמו כן הועלתה הסברה שאאוצרטופס הוא בעצם מוג'וצרטופס.

להלן מיקומו הפילוגנטי בקליידוגרמה מאת ד"ר סקוט סמפסון ב-2010:

== קישורים חיצוניים ==

<div class="mw-content-ltr">
* 
* 
</div>

== הערות שוליים ==

קטגוריה:כסמוזאורים
קטגוריה:קנדה: פלאונטולוגיה
קטגוריה:מאובני טקסונים שתוארו ב-2010
אברהם יצחק גרינבוים

הרב אברהם יצחק גרינבוים הוא מייסד וראש ישיבת נהורא ורשת הישיבות "זיו אור", יו"ר קרן וולפסון, ויו"ר תנועת הנוער "אור ישראלי".

== ביוגרפיה ==
נולד ברחובות לאביו הרב ישראל מרדכי – מנהל סמינר בית יעקב בעיר, ולאימו אסתר דבורה. התחנך בישיבת כנסת ישראל-חברון בירושלים, ממנה המשיך לבית המדרש להוראה ע"ש הרצוג בכפר-סבא. לאחר נישואיו שימש בתפקידי חינוך שונים, כשבמקביל החל לעסוק בקירוב רחוקים ופעילות החזרה בתשובה.

בשנת תשנ"ג (1993) מונה לשליח מטעם הסוכנות היהודית בעיר אנטוורפן שבבלגיה, בישיבה התיכונית "יבנה" בבלגיה, ושימש בה כר"מ.

בשנת תשנ"ז (1997) שב לישראל וייסד את הישיבה התיכונית נהורא, מוסד תורני המשלב סגנון לימוד תורני עם לימודי תיכון. את הישיבה הקים יחד עם משפחת פרוכטר.

במקביל מונה ליו"ר קרן וולפסון, קרן פילנתרופיה מיסודו של זאב וולפסון. במסגרת תפקידו זה פועל לחיזוק היהדות, בין השאר דרך ארגוני 'נפש יהודי', 'ערכים' ועוד, בישראל הרשת פועלת לחיזוק החינוך היהודי ובכלל בערי הפריפריה.

כמו כן משמש כיו"ר תנועת הנוער "אור ישראלי", שהוקמה על ידי הרב יצחק דוד גרוסמן במטרה להעניק לבני נוער בסיכון מסגרת חינוכית תורנית משלימה. לתנועה כ-120 סניפים בכל רחבי הארץ.

בשנת ה'תשע"ד (2013) הקים בכרמיאל את ישיבת זיו-אור, כסניף לישיבת נהורא הוותיקה.

משנת ה'תשע"ה משמש כחבר במועצה הציבורית של המכון החרדי למחקרי מדיניות.

בחודש אלול ה'תשע"ז (2016) פתח בנתניה את ישיבת זיו-אור, סניף נוסף לרשת זיו-אור. בראשות הישיבה בפועל עומד בנו, הרב נועם מנחם גרינבוים.

בחודש אלול ה'תשע"ח (2018) יסד יחד עם הרב זעליג ברוורמן ישיבה גבוהה בשם "ישיבת דרך אמונה". אשר ממוקמת בעיר לוד.

בחודש אלול ה'תש"ף (2020) פתח בעיר רמלה שלוחה נוספת של ישיבת זיו-אור.

=== חיים אישיים ===
נשוי לחיה רחל, ולהם שבעה ילדים. מתגורר במבוא חורון.

בנו הרב נועם עומד בראשות ישיבת זיו־אור בנתניה. בן נוסף – אוריאל, וחתנו – יעקב ישראל רוזנברג, משמשים כר"מים בישיבת נהורא, וכן חתנו הרב משה טראובה משמש כאיש צוות ההנהלה בישיבה.

חתנו הרב אוריה שטיין, שמילא תפקיד חינוכי בישיבה, נפטר בשנת תשע”ג לאחר התמודדות ארוכה עם מחלת הסרטן. לזכרו הוקמה ספריית ’אור י-ה’ במבנה הישיבה במבוא חורון.<ref></ref>

==הערות שוליים==

קטגוריה:ראשי ישיבות תיכוניות
קטגוריה:רבנים ליטאים ישראלים
קטגוריה:שליחי הסוכנות היהודית
קטגוריה:יהודה ושומרון: רבנים
קטגוריה:בוגרי ישיבת חברון כנסת ישראל
קטגוריה:ישראלים שנולדו במאה ה-20
קטגוריה:מבוא חורון: אישים
רחל טימור

רחל טימור (נולדה ב-20 בינואר 1944) היא אמנית, ציירת ופסלת ישראלית.

== ביוגרפיה ==
טימור נולדה ביד אליהו. היא בת למשפחת פרדסנים, שהייתה היצואנית הראשונה של אתרוגים ולימונים מארץ ישראל לארצות הברית.

טימור התחתנה בגיל 19, והתגרשה לאחר זמן קצר. מהנישואין נולדו לה שתי בנות. לאחר כעשור של עבודה כסוכנת לציוד כבד לבניין, בתקופת המיתון שאחרי מלחמת יום הכיפורים, פוטרה והחליטה להתרכז באמנות. בשנות ה-70 יצירותיה הוצגו אך מעט בישראל. בשנת 1975 הוצגו יצירות שמן שלה בגלריה איפנמה בתל אביב ובשנת 1977 הוצגו יצירות שלה למכירה במכירה פומבית ביפו העתיקה. הממסד האמנותי התעלם ממנה, אך רוכשים אמידים החלו לרכוש את יצירותיה. היא החלה לבלות בחברתם, כך הכירה את ח"כ מיכאל רייסר, והוא הכיר לה את חבריו. בחוץ לארץ היא זכתה בשנות ה-70 להצלחה רבה והיא הייתה לציירת ידועה ויצירות שלה הוצגו בקלן, סידני, בנגקוק ומנילה. בשנות השמונים ציורים רבים הוזמנו לאירופה, במיוחד בגרמניה. גם באוסטרליה ובתאילנד הייתה טימור לאורחת מבוקשת, והוזמנה להציג בגלריות.

בשנת 1980 טימור הייתה חלק מקבוצת משושה, שדגלה בהחדרת האמנות הסוריאליסטית לשדה האמנות בישראל. איתה במשושה היו יעקב גילדור, ברוך אלרון, יואב שועלי, אריה למדן, ואשר רודניצקי.

==יצירתה==
ביצירותיה, ניכרת אהבתה לארץ ישראל ונופיה. לאורך שנות עבודתה, נהגה לצייר מראות של ישראל הישנה, מראות עירוניים, שכונות עבריות ראשונות וסצנות מחיי היום יום של תושבי ישראל, וכן להשוות בין מה שהיה פעם, למה שיש עכשיו. הרקע לתרחישי ציוריה הוא הסביבה, היא משלבת בין העבר לעתיד.

בשנות ה-30, ננטש הדימוי המזרחי באמנות הישראלית. יש יותר התייחסות לנוף, בעיקר לנוף עירוני, שהופך למשמעותי ובולט. בתקופה זו נופים שישלבו אלמנטים מזרחיים ולצידם אלמנטים מודרניים. באמנותה של טימור, ניתן להבחין בחלק גדול מיצירותיה בנוף עירוני, תל אביבי, בשילוב תמונות קטנות המשמשות כמעין ביאורים/ ביקורת, אשר מסמנים את האוריינטלים (פעמים רבות בצורת גמל או חמור).
המגמה היא שהנופים הופכים לעירוניים, ויש סמליות בתוך הנוף. הבית המודרני הופך לסמל למודרניות והתפתחות, הגמל הופך לסמל למזרחיות.
ציור המבוסס על גלויה
רבים מציוריה הם בשחור לבן, בהשראת צילומים של פעם. תוך צמצום מכוון של מגוון הצבעים רחל טימור מספרת את סיפוריה. מצד אחד- מחקה את הזיכרונות, כמו צילומים של פעם, ומצד שני- לוקחת את הצופה את הדמיון.

=== פיסול ===
פסלה של רחל טימור, מפרשית ב[[טיילת בת ים, 1998]]
בפיסול של טימור, חוזר על עצמו מוטיב הכיסא הריק. לפי פרופ' מרדכי עומר, .

ביצירותיה של רחל, השימוש בכיסא הוא מטאפורי, וכל כיסא מייצג משהו שונה בסיטואציות שונות. למשל, שני כיסאות הנוגעים זה בזה, מסמלים קשר בין שני אנשים.

=== חיים אישיים ===
הייתה בזוגיות עם מיכאל (מייקל) גביש ולאחר מכן הייתה בת זוגו של אליעזר ז'ורבין, שהלך לעולמו בשנת 2013.

טימור מתגוררת בתל אביב.

== לקריאה נוספת ==
* אהרונסון מ', טימור ר', תל אביב: ציור/ רחל טימור, רמת גן: המוזיאון לאמנות ישראלית, 2007

== קישורים חיצוניים ==

* 
* [http://www.imj.org.il/artcenter/newsite/he/?artist=טימור,%20רחל&list=ט רחל טימור], באתר מרכז המידע לאמנות ישראלית, מוזיאון ישראל
* 
* [http://www.prestige.co.il/article.aspx?ID=1761 הקולות של תל אביב]

==הערות שוליים==

קטגוריה:ציירות ישראליות
קטגוריה:ציירים ישראלים
קטגוריה:פסלות ישראליות
קטגוריה:פסלים ישראלים
קטגוריה:תל אביב-יפו: אישים
קטגוריה:אמניות ישראליות
קטגוריה:ישראליות שנולדו ב-1944
קטגוריה:ישראלים שנולדו ב-1944
אלון ששון

אלון ששון (נולד ב-30 ביולי 1986) הוא ג'ודוקא עבר ישראלי. התחרה בקטגוריות המשקל של עד 90 ק"ג ועד 100 ק"ג. אלוף ישראל (2005 - 2007, 2011, 2013 - 2015, 2017).

==קריירה ==
ששון החל להתאמן בג'ודו כילד. בשנת 2002 במתנ"ס הקהילתי בשכונת ארמון הנציב, כשהוא בן 16, זכה במדליית ארד באליפות אירופה עד גיל 17 שנערכה בגיור שבהונגריה, בקטגוריית המשקל של עד 81 ק"ג. לאחר מכן החל להתחרות בקטגוריית המשקל של עד 90 ק"ג. בשנת 2004 היה סגן אלוף ישראל בקטגוריית משקל זו, ובשנת 2005 היה לאלוף ישראל. באותה שנה זכה באליפות אירופה עד גיל 20, שנערכה בזגרב.

בשנת 2006 החל ששון להשתתף גם בתחרויות בינלאומיות לבוגרים. הישגו המשמעותי הראשון במסגרות אלו היה המקום השלישי שבו זכה בתחרות במסגרת סבב הגביע העולמי בבאקו. באותה שנה שמר על תוארו כאלוף ישראל, והוא שב וזכה באליפות ב-2007. בנוסף, זכה באותה שנה במדליית ארד בטורניר שנערך בטביליסי במסגרת סבב הגביע העולמי. ב-2008 איבד את תוארו כאלוף ישראל לוויקטור פישמן, לאחר שלוש זכיות רצופות. בעקבות מאבקים פוליטיים בתוך איגוד הג'ודו בישראל החליט לפרוש מהענף בשנת 2009.

בשנת 2011 החליט ששון לחזור להתאמן, ועם שובו מונה לקפטן נבחרת הג'ודו של ישראל. באותה שנה זכה פעם נוספת באליפות ישראל, אך ב-2012, אז בחר להתמודד בקטגוריית המשקל של עד 100 ק"ג, הסתפק במקום השלישי. באליפות אירופה שנערכה בבודפשט ב-2013 סיים במקום ה-17. במספר טורנירים שנערכו באותה שנה רשם הישגים נאים: מדליית זהב בגלאזגו, מדליות ארד בבודפשט, ברייקה ובמינסק ומקום חמישי בטאלין. באותה שנה זכה באליפות ישראל במשקל של עד 100 ק"ג. ב-2014 זכה במדליית זהב בטורניר בסופיה, במדליית כסף בצ'ינגדאו ובמדליית ארד בברטיסלאבה. כן זכה באליפות ישראל במשקל עד 90 ק"ג. ב-2015 זכה במדליית ארד בטורניר בסופיה וסיים במקום החמישי בטורניר בקלוז' נאפוקה. באליפות אירופה שנערכה באותה שנה במסגרת המשחקים האירופיים בבאקו הודח בסיבוב השני.

בשנת 2016, לאחר שהבין שלא יצליח להשיג את הכרטיס לאולימפיאדת ריו, הודיע על פרישה מהענף.

== חיים אישיים ==
בשנת 2017 התמודד בתוכנית המציאות "הישרדות פאלאוון" בערוץ 2 של רשת, ואף ניהל רומן קצר עם השורדת הדוגמנית, ניקולה וורד.

אחיו הצעיר, אורי ששון, הוא ג'ודוקא שהתחרה בקטגוריית המשקל מעל 100 ק"ג, והראשון שזכה גם במדליית ארד אישית אולימפית בריו (2016), וגם במדליית ארד קבוצתית אולימפית בטוקיו (2020).

==קישורים חיצוניים==
* [http://www.judoinside.com/judoka/view/33653/judo-career אלון ששון] באתר JudoInside
* 
* 
* 

==הערות שוליים==

קטגוריה:ג'ודוקא ישראלים
קטגוריה:מתחרי הישרדות (ישראל)
קטגוריה:ישראלים שנולדו ב-1986
הקין

נחלות שבטי ישראל
נבי יקין
אריסטובוליה עם גבר שמושבו ב"יקים שבזיף".]]
הַקַּיִן הייתה עיר מקראית בנחלת שבט יהודה, הנזכרת פעם אחת בתנ"ך.

העיר נזכרת בספר יהושע, ברשימת ערי דרום הר חברון שבנחלת שבט יהודה: .

לאור ההקשר הגאוגרפי שבמקרא, הזיהוי המוצע לעיר הקדומה הוא בחורבה הסמוכה לאתר "נבי יקין", כשלושה ק"מ צפונית מזרחית לתל זיף.

בפפירוס נחל צאלים מס' 9 (הכתוב ארמית) ובפפירוס נחל צאלים מס' 69 (הכתוב יוונית), שמקורם כנראה במערת הסלע, ותקופתם ימי מרד בר כוכבא, נזכר מספר פעמים היישוב יקים, לצד זיף ואריסטובוליה.

לאור זאת, יש הסבורים כי שם היישוב המקראי נשתנה בתקופת בית שני ל"יקים", וכי השם השתמר עד ימינו בצורה "יקין".

==הערות שוליים==

קטגוריה:יישובי המקרא
קטגוריה:נחלת שבט יהודה
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
נותן ברוק

לוגו נותן ברוק
נותן ברוק הייתה תוכנית רדיו ששודרה בשנים 2009-2024 בתחנת הרדיו כאן 88 של תאגיד השידור הישראלי (בעבר בתחנת 88FM של קול ישראל רשות השידור). את התוכנית הגיש וערך השדרן בן רד.

== היסטוריה ==

התוכנית עלתה לשידור ב-18 בינואר 2009, ביוזמת מנהל התחנה דאז, יובל גנור, שביקש לעשות שינויים מוזיקליים ולהכניס תכנים חדשים ומרעננים, והיא הוקדשה לרוק על כל גווניו וסגנונותיו.

בתוכנית התארחו כמה מהאמנים הבינלאומיים הגדולים ברוק. כמו כן, שודרו הופעות חיות בישראל של אמנים בינלאומיים.

התוכנית צברה קהל מאזינים גדול והפכה לקהילת הרוק הגדולה בישראל. עיקר פעילותה מתרכזת בארגון אירועים ומסיבות הקשורים במוזיקת רוק בינלאומית. 

=== פעולות לקידום הופעות בישראל ===
מאז עלייתה לאוויר, הפכה התוכנית לקהילת רוק הפועלת למען קידום הופעות ואירועי רוק בארץ. בן רד, עורך ומגיש התוכנית, שאף להחזיר את הרוק להשמעות בתחנות הרדיו, והניע הופעות של הרכבי רוק בארץ.

== קישורים חיצוניים ==
* [https://notenbarock.co.il/ אתר האינטרנט הרשמי של "נותן ברוק"]

* 
* 

==הערות שוליים==

קטגוריה:רוק
קטגוריה:תוכניות רדיו בקול ישראל
המאור (ברלין - תל אביב)

ממוזער
המאור היה כתב עת תורני שיצא לאור כירחון בברלין ובהמשך בסדרה חדשה בתל אביב בשנות ה-30 של המאה ה-20.

עורך כתב העת היה הסופר מרדכי ליסמן, שעלה לארץ ישראל עם עליית הנאצים לשלטון ב-1933, וחידש את הדפסת כתב העת בתל אביב.

==תכנים==
במשך שנות פעילותו פרסם כתב העת כתבי יד רבים של רבי יעקב לורברבוים (ה"נתיבות") ושל רבי עזריאל הילדסהיימר, וכתבי יד של רבנים מפורסמים אחרים. ד"ר אברהם חיים פריימן פרסם בו מתשובותיהם של מהר"ם מרוטנבורג, הרא"ה, חסדאי קרשקש וראשונים נוספים.

משתתפים בולטים אחרים בגליונות כתב העת: הרב אברהם יצחק הכהן קוק, הרב חיים העליר, הרב שמואל יצחק הילמן, פרופ' שאול ליברמן, הרב יחיאל יעקב וינברג, הרב בן ציון חי עוזיאל, הרב חיים טוביאס מקרשאנוב, הרב שלמה יוסף זוין, הרב מאיר סטולביץ, הרב אליעזר יהודה וולדנברג, ד"ר שמואל ביאלובלוצקי והרב פתחיה מנקין.

==לקריאה נוספת==
* הרב אבא זיונס, המאור (ברלין); יהודה רובינשטיין, המאור (תל אביב), בתוך: יצחק לוין (עורך), אוצר כתבי־עת תורניים: ביבליוגרפיה של כתבי עת תורניים... בשנות תנ"א – תש"ח. ניו יורק: דפוס האחים שולזינגר, תש"מ עמ' 171–173.

==קישורים חיצוניים==
* 

קטגוריה:כתבי עת תורניים
קטגוריה:ארץ ישראל: כתבי עת תורניים
מחוז הנפין

מחוז הנפין (באנגלית: Hennepin County) הוא מחוז במדינת מינסוטה, ארצות הברית. על פי מפקד האוכלוסין של 2010 מנתה אוכלוסיית המחוז 1,152,425 תושבים, ועל כן הוא נחשב למחוז המאוכלס ביותר במינסוטה ול-34 בארצות הברית בכלל; יותר מחמישית מכלל תושבי מינסוטה מתגוררים במחוז זה. מושב המחוז שוכן במיניאפוליס, העיר המאוכלסת ביותר במדינה. המחוז נקרא על שם החוקר בן המאה השבע עשרה, לואיס הנפין .

המחוז נכלל במטרופולין הכולל את הערים סיינט פול, בלומינגטון וכן חלקים מוויסקונסין. מבחינה פוליטית, מצביע המחוז ברוב גדול למפלגה הדמוקרטית. במחוז כמות דומיננטית של תושבים ממוצא סקנדינבי.

==קישורים חיצוניים==

* 

הנפין
במדינת היהודים

במדינת היהודים היא תוכנית טלוויזיה תיעודית ישראלית בת אחד עשר פרקים העוסקת בתולדות ההומור היהודי בארץ ישראל. התוכנית נוצרה בשנים 2003 – 2004 ושודרה בערוץ הראשון בהנחיית מודי בר און החל מ-22 בפברואר 2004.

בכל פרק מתראיינים שחקנים וקומיקאים ששיחקו והופיעו במאה ה-20 ומספרים על התקופה המדוברת. הסדרה נתנה דגש להומור החל מקום המדינה, ועד שנות ה-2000, וזאת בקטעי הומר מארכיון המדינה. הפרק הראשון זכה למדרוג (רייטינג) של 11.3%. הפרק השלישי בסדרה, "במדינת היהודים - ביידיש זה נשמע יותר טוב", הוקרן קודם לשידור בפסטיבל הקולנוע היהודי החמישי, בסינמטק ירושלים בדצמבר 2003. 

בספטמבר 2004, שודר הפרק האחרון, "עלילות כולנו בעיר הגדולה", שהוקדש לכוכבי ההומור בשנות ה-90. בין המתראיינים בו היו: טל פרידמן, אורנה בנאי, צביקה הדר, חברי "החמישייה הקאמרית", רמי שטרן, שמואל וילוז'ני, ירדן בר כוכבא, גיל קופטש, גיא מרוז ואחרים.

הסדרה זכתה בפרס האקדמיה לסדרה הדוקומנטרית הטובה ביותר בשנת 2004. 
מלבד בערוץ הראשון שודרה הסדרה גם בערוץ כאן 11, בערוץ 24, בערוץ 8, בערוץ ההומור של שידורי קשת ובערוץ 20.
===משתתפי הסדרה===

== קישורים חיצוניים ==

ביקורות
* 
* 
* 
==הערות שוליים==

קטגוריה:תוכניות טלוויזיה ישראליות
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:הערוץ הראשון: תוכניות וסדרות
קאליף וייאט

קאליף וייאט (באנגלית: Khalif Wyatt; נולד ב-10 ביוני 1991) הוא כדורסלן עבר אמריקאי ששיחק בליגת העל בכדורסל במשך חמש שנים.

==קריירה==
וייאט נולד וגדל בנוריסטאון שבפנסילבניה. הוא שיחק כדורסל בנבחרת בית הספר שלו, ורשם ממוצעים של 18 נקודות למשחק כשהיה בכיתה י"א (אז זכה בית הספר במקום השני בליגת התיכונים של פנסילבניה) ו-20 נקודות למשחק כשהיה בכיתה י"ב.

בשנת 2009 הצטרף לקבוצת הכדורסל של אוניברסיטת טמפל בפילדלפיה, טמפל אולס (Temple Owls). בעונתו הראשונה בקבוצה, שבה מיעט לשחק, זכתה באליפות ליגת המכללות של האזור האטלנטי. בשנתו השנייה בטמפל קלע 10.1 נקודות בממוצע למשחק, ונבחר לשחקן השישי של האזור האטלנטי. בעונה הבאה, שבה שוב זכתה טמפל באליפות האזור, העמיד ממוצע של 17.1 נקודות למשחק. בעונה האחרונה שלו בטמפל, הוביל את קלעי הקבוצה עם 20.5 נקודות בממוצע למשחק, והוא נבחר לשחקן העונה של האזור האטלנטי.

וייאט לא נבחר בדראפט ה-NBA של 2013, אך החל לשחק בפילדלפיה 76' בליגת הקיץ. הוא הצטרף לקבוצה באופן רשמי, אך שוחרר ממנה עוד בטרם נפתחה העונה. זמן קצר אחר כך הצטרף לגואנדונג סאות'רן טייגרס מליגת ה-CBA הסינית. לאחר שלושה חודשים שב לארצות הברית, והצטרף לספרינגפילד ארמור מליגת הפיתוח של ה-NBA, בה נשאר עד תום העונה.

בעונת 2014/2015 הצטרף וייאט להפועל אילת מליגת העל. הוא היה אחד השחקנים המובילים בקבוצה, עם 15 נקודות בממוצע למשחק, ונטל חלק בהעפלתה ההיסטורית לגמר הפלייאוף. בסיום העונה נבחר לחמישיית העונה, לצדם של אייק אופייבו, ליאור אליהו, שון דאוסון ודווין סמית'.

בעונת 2015/2016, קאליף היה ממובילי הקבוצה כששיחק 28.2 דקות וקלע 15.3 נקודות בממוצע למשחק. הוא גם הגיע עם קבוצתו לחצי גמר ליגת העל, שם הפסידו להפועל ירושלים 82:78. במשחק זה, קלע 8 נקודות, 4 אסיסטים ו-3 ריבאונדים ב32 דקות.

בעונת 2016–2017 חתם בהפועל חולון. בינואר 2018 חתם בעירוני נס ציונה. ביולי 2018 חזר להפועל חולון.

בחולון קלע בחצי העונה הראשונה 18.8 נקודות למשחק אך נפצע וגמר את העונה.

קאליף פרש מכדורסל בשנת 2022

==קישורים חיצוניים== 

 
* [http://basket.co.il/PlayerPage.asp?PlayerNumber=01&TeamId=953&cYear=2016 דף השחקן באתר מנהלת הליגה]
* 

==הערות שוליים==

קטגוריה:כדורסלני אוניברסיטת טמפל
קטגוריה:כדורסלני הפועל אילת
קטגוריה:כדורסלני הפועל חולון
קטגוריה:כדורסלני עירוני נס ציונה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני גואנגדונג סאות'רן טייגרס
קטגוריה:כדורסלני ספרינגפילד ארמור
קטגוריה:פנסילבניה: כדורסלנים
קטגוריה:אמריקאים שנולדו ב-1991
מגרסת אפרוחים

אפרוחים על מסוע המגרסה.
תהליך מיון ה[[זוויג של האפרוחים קודם להשמדתם במגרסה.]]
מגרסת אפרוחים (נקראת גם מכונת גריסת אפרוחים) היא מכונה המשמשת להשמדת אפרוחים שאינם מניבים תועלת כלכלית אשר בקעו במדגרות תעשייתיות זמן קצר טרם ההשמדה. בדרך כלל מדובר בזכרים בתעשיית הביצים, אך גם בתעשיית האווזים. בישראל מושמדים בדרך זו בכל יום כ-15 אלף אפרוחים זכרים בתעשיית הביצים, ועוד מספר דומה של אפרוחים בתעשיית העופות (פטמים).

==תהליך השימוש במכונות גריסה==

לאחר מיון זוויג האפרוח על ידי ממיין זוויג (Sexer, ובקצרה "ממיין"), האפרוח מושלך לתוך צינור המוביל אותו למסוע שבסופו מתקן הגריסה.

קיימים כמה סוגים לתהליך זה, ובין אלו, ואקום המושך את האפרוחים לתוך רשת ברזל בכוח, להב לחיתוך של האפרוחים, ומעיכה.

==חלופות לגריסת אפרוחים==

בתעשיית הבשר והביצים קיימות חלופות לשימוש במכונת גריסה. בין חלופות אלה למשל:
* חנק - לאחר מיון על ידי הממיין, מושלך האפרוח לשקית פלסטיק עבה ואטומה; כאשר השקית מלאה באפרוחים, היא נקשרת בחוזקה והאפרוחים מתים בין מפציעה או מחנק.
* המתה בגז - הכנסת מספר רב של אפרוחים למרחב בו הם מושמדים בגז.
* שבירת מפרקת (Cervical dislocation)

===מניעה===
אין נתונים}}



==התנגדות לשימוש במכונות גריסה==
רבים מהצמחונים, ובפרט הטבעונים, פעילי רווחת בעלי חיים, ואחרים, מתנגדים לשימוש במכונות גריסה בטענה שהשימוש בהן אינו מוסרי אפילו כאשר יצרני המכונות ועובדי המדגרות טוענים אחרת, וכי הוא גורם צער בעלי חיים ואף גורם לכך עוד יותר כאשר מופעל עומס על המכונה (ביחס לתקנות יצרניה), מסיבות שונות כמו עומס עבודה במדגרה, עובדים רשלניים, ועוד גורמים שהפיקוח עליהם בעייתי בכל מקרה. תחקיר "כלבוטק" שעסק בנושא תיעד שימושים כאלה במגרסת אפרוחים, ובפרט מקרים בהם מכונה המבוססת על להבים גרמה לחלק מהאפרוחים להיפצע חלקית מהלהב שוב ושוב, ואף להיזרק מהמכונה מדממים.

עמותות שונות בעולם הפועלות לרווחת בעלי חיים כגון PETA או [http://www.mercyforanimals.org/ MFA] מזהירות מפני הצער והכאב שמכונות אלה גורמות לאפרוחים, וקוראת לבני אדם להימנע מצריכת ביצים באופן כללי.

==קישורים חיצוניים==

* [http://anonymous.org.il/art790.html דף מידע העוסק בנושא, באתר עמותת אנימלס לזכויות בעלי חיים.]
* [https://anonymous.org.il/art769.html תמונות ועדויות ממדגרת אפרוחים].

==הערות שוליים==

קטגוריה:חקלאות עופות
קטגוריה:בשר עוף
קטגוריה:תעשיית המזון
גרי פיטרס

גרי פיטרס (באנגלית: Gary Peters; נולד ב-1 בדצמבר 1958) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת מישיגן, מאז ינואר 2015. קודם לכן כיהן כחבר בית הנבחרים מטעם המחוז הארבעה עשר של מישיגן, המכסה חלק מדטרויט ופרבריה.

==ביוגרפיה==
פיטרס נולד בפונטיאק , פרבר של דטרויט. הוא בנם של מדלין לבית ויגניר, ילידת צרפת, ולהרברט גארט פיטרס. הוא סיים את לימודיו ב-Alma College ב-1980, ולאחר מכן תואר שני בממשל עסקי באוניברסיטת דטרויט ב-1984. בנוסף על כך למד לתואר J.D במשפטים באוניברסיטת המדינה של ויין ותואר שני בפילוסופיה באוניברסיטת המדינה של מישיגן.

פיטרס שירת כלוטננט קומנדר וקצין תומך אספקה בחיל הים של ארצות הברית. בעת שירותו, ובפרט בעת היותו משרת במילואים, היה בין היתר במפרץ הפרסי, וכן מחוץ למדינתו פעמים רבות, במיוחד לאחר מתקפת הפיגועים של 11 בספטמבר. בין זמן זה שירת כחבר מועצת העיר רוצ'סטר הילס בשנים 1991–1993. לאורך שירותו זכה לעיטורים אחדים, כגון מדליית הישג חיים הים וחיל הנחתים, ומדליית שירות צבאי התנדבותי יוצא דופן.

בנובמבר 1994 נבחר לכהן בסנאט המדינתי של מישיגן, כנציג המחוז ה-14 של המדינה, המכסה את מחוז אוקלנד, הסמוך למחוז בו נמצאת דטרויט. הוא שירת בבית מחוקקים זה מינואר 1995 ועד 2002.

באוגוסט 2007 הודיע רשמית פיטרס כי הוא מתכוון להתמודד נגד חבר בית הנבחרים המכהן זה שמונה כהונות, הרפובליקני ג'ו נולנברג, על תקן המחוז התשיעי של מישיגן. פיטרס הביס את יריבו ונבחר לשרת בבית הנבחרים. הוא נבחר שלוש פעמים נוספות לכהונות בבית הנבחרים, כאשר ב-2012 החליף את מקום התמודדותו למחוז ה-12 של מישיגן. ב-2014 התמודד למשרת הסנאט, על מנת לרשת את הסנאטור הדמוקרטי המכהן קארל לוין. לאחר שניצח ללא התנגדות בפריימריז הדמוקרטים, הביס את יריבתו הרפובליקנית בבחירות הכלליות. ב-3 בינואר 2015 החל את כהונתו כסנאטור.

בסנאט הוא חבר בוועדת המסחר, המדע והתחבורה, בוועדה לביטחון המולדת ועניינים ממשלתיים, בוועדת העסקים הקטנים והיזמות, וכן בוועדה הכלכלית המשותפת.

פיטרס נשוי ואב לשלושה ילדים. הזוג מתגורר בבלומפילד הילס . הוא אפיסקופלי באמונתו.

==קישורים חיצוניים==

* 

* 
* [http://www.peters.senate.gov גרי פיטרס], אתר הסנאט הרשמי
* 

==הערות שוליים==

קטגוריה:חברי הסנאט של ארצות הברית ממישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית המחוקקים של מישיגן
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:סנאטורים חברי המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי אוניברסיטת המדינה של ויין
קטגוריה:בוגרי אוניברסיטת המדינה של מישיגן
קטגוריה:אמריקאים שנולדו ב-1958
אונס בפגישה

סמי אונס שנתפסו על ידי קציני מכס בג'קסונוויל שבפלורידה]]
המונח אונס בפגישה מתייחס לאונס או פעילות מינית אשר מבוצעת ללא הסכמה בין אנשים אשר הקשר ביניהם הוא בעל פוטנציאל להיות מיני, כמו בדייט, או אנשים הנמצאים בקשר רומנטי. הוא מסווג כסוג של אונס המתרחש בין אנשים שמכירים אחד את השני.

השימוש בסמי אונס ובאלכוהול נפוצים באונס מסוג זה.

==היסטוריה==
אונס בין אנשים שמכירים אחד את השני היא תופעה עתיקת יומין. אולם אונס בפגישה קיבל הכרה רשמית בשנות ה-80 של המאה ה-20, כאשר המודעות לבעיה הלכה והתפשטה. התפיסה התרבותית של יחסי מין, השתנתה ויחד איתה גם התפיסה על יחסי מין בהסכמה. בעבר אונס בפגישה נחשב מעשה פחות אלים מאונס על ידי איש זר. היו גם אנשים שטענו כי לא מדובר כלל באונס, אלא מדובר ביחסי מין בהסכמה, כאשר אחד מבני הזוג פשוט התחרט על מעשיו. בימינו נוקטים בתי משפט עמדות נחרצות יותר ודורשים הסכמה מפורשת. כמו כן הם גם מציינים שהסכמה כאשר הקורבן שתוי, או מסומם לא נחשבת להסכמה. בקמפוסים של אוניברסיטאות ומכללות בארצות הברית אונס בפגישה הפכה לתופעה שכיחה, במיוחד בקרב תלמידי שנה א'. בימינו נעשים מאמצים רבים יותר כדי לקדם את בטיחות הסטודנטים.

==הקורבן==
תופעת האשמת הקורבן באונס עדיין מתרחשת, ובאונס בפגישה ההאשמה הזאת מתחזקת. במחקר שערכה מרי קוס בשנת 1985 נתגלה כי 43% מהנשים הנאנסות לא חשבו כי נאנסו, כיוון שהכירו את התוקף שלהן. הקורבנות שואלות את עצמן: האם הם שידרו את הסכמתן? האם זאת פשוט הייתה אי הבנה? אולי היו צריכות לפעול אחרת. ההכרות עם התוקף יוצרת בלבול, וחשש מלהאשים אותו בעברה רצינית כזאת. התופעה הזאת מקבלת חיזוק ממערכת המשפט, שם הרשעה באונס בפגישה מתרחשת לעיתים פחותות מאונס על ידי איש זר. מושבעים מעידים כי עובדות כמו: אם האשה פעילה מינית, או נוהגת לצרוך אלכוהול הדבר מגביר את אחריותה למה שקרה לה. בעוד שאם התוקף שיכור אז מידת האחריות שלו יורדת. במהלך פגישה רומנטית הקורבן יכול גם לשנות את דעתו. בתחילה לרצות יחסי מין ואחר כך לשנות את דעתו. ודבר מוסיף לבלבול של הקורבן- אולי רציתי בכך ואני סתם מבולבל.

==אונס אפור==
בשנים האחרונות הוגדר המונח השנוי במחלוקת - אונס אפור על ידי העיתונאית לורה סטפ. המונח אונס אפור מתייחס אונס בפגישה כאשר ההסכמה אינה ברורה. אותם מקרים בהם אין הסכמה, אך לא מבטאים אותה, או שמפחדים להגיד אותה. סטפ טוענת שמקרים כאלה מתקיימים לעיתים קרובות. כאשר אישה אינה בטוחה במה שהיא רוצה לעשות, או עושה מעשים שהיא אינה שלמה איתם, זה לא תמיד אונס. לעומתה מבקרים נגד המונח הזה טוענים כי אונס הוא אונס. או שיש הסכמה ברורה או שיש ניצול ואונס. אין תחום אפור בין השנים. חלק טוענים כי אונס אפור הוא ניסיון להוזיל את מושג האונס בפגישה. מדובר בניסיון להעצים את הבלבול של הקורבן ולחזק את תחושת האשמה שלו.

== ראו גם ==
* סם אונס

==קישורים חיצוניים==
* 

==הערות שוליים==

קטגוריה:אונס
וגצרטופס

וגצרטופס (שם מדעי: Vagaceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-75 מיליון שנה לפני זמננו. פירוש השם הוא "פנים בעלי קרניים משוטטות" (וגוס vagus - משוטט, צראט/קראט κερατ - קרן, אופס ωψ - פנים). הוא תואר וסווג מדעית ב-2001 בהתחלה כמין של כסמוזאורוס אך סווג מחדש כסוג נפרד על ידי ד"ר סקוט סמפסון ב-2010.

וגצרטופס חי בקרטיקון העליון בקמפן באמריקה הצפונית ושרידיו התגלו באלברטה שבקנדה. הוא היה דינוזאור צמחוני שהלך על ארבע. מעריכים שאורכו היה כ-7 מטר ומשקלו כשל קרנף בוגר. לווגצרטופס הייתה עטרה מרובעת ארוכה עם "חלונות" עטרה גדולים בדומה לכסמוזאורוס. בקצה העליון של העטרה היו 10 זיזים קטנים שהתעקלו כלפי מטה וקדימה. קרני הגבה שלו היו מנוונות וקרן האף קטנה וקהה.

<gallery widths=200 heights=150>
File:Vagaceratops NT.jpg
File:Vagaceratops.jpg
File:Vagaceratops irvinensis, models.jpg
</gallery>

להלן מיקומו הפילוגנטי בקליידוגרמה מאת ד"ר סקוט סמפסון ב-2010:

== קישורים חיצוניים ==

* [https://web.archive.org/web/20110706190027/http://nature.ca/discover/treasures/foss/tr1/cha_e.cfm וגצרטופס] באתר מוזיאון הטבע של קנדה
<div class="mw-content-ltr">
* 
* 
* 
</div>

== הערות שוליים ==

קטגוריה:כסמוזאורים
קטגוריה:טקסונים שתוארו בידי סקוט ד. סאמפסון
קטגוריה:טקסונים שתוארו בידי קתרין אן פורסטר
צ'אם ממאדו

צ'אם ממאדו טורה (בצרפתית: Mamadou Touré Thiam;נולד ב-22 באוקטובר 1992) הוא כדורגלן סנגלי המשחק בעמדת החלוץ.

==קריירה==
צ'אם התחיל את הקריירה שלו בישראל כאשר הגיע בעונת 2011/12 להפועל רמת גן-גבעתיים מהליגה הלאומית בכדורגל. בעונתו הראשונה היה חתום במידה רבה על עליית הקבוצה לליגת העל כאשר כבש 6 שערים מתוכם 5 בפלייאוף העליון. לאחר מכן עבר צ'אם בתחילת עונת 2012/13 להפועל רעננה בהדרכתו של תומר קשטן והיה שותף גם לעלייתה לליגת העל כאשר הוא משמש ככובש המצטיין של הקבוצה, הישג ששמר עליו בכל שלוש שנותיו במועדון. 

בקיץ 2013 לאחר עליית הקבוצה לליגת העל ולמרות הבאת חלוץ נוסף כדמות אנתוני נוואקמה צ'אם החליט להישאר בקבוצה ולהתמודד על חולצת ההרכב. בעונתו הראשונה בליגת העל שותף צ'אם ממאדו ב-33 משחקים כאשר כבש 6 שערים והוסיף 3 בישולים. את עונת 2014/15 האחרונה סיים צ'אם ממאדו בפעם השלישית ככובש המצטיין של הקבוצה עם 7 שערים שלהם הוסיף 4 בישולים.

ביוני 2016 חתם לחוזה ל-3 שנים במכבי שעריים. בינואר 2017 חתם במכבי הרצליה עד סוף העונה.

==קישורים חיצוניים==

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני הפועל רמת גן
קטגוריה:כדורגלני הפועל רעננה
קטגוריה:כדורגלני מכבי שעריים
קטגוריה:כדורגלני מכבי הרצליה
קטגוריה:כדורגלנים זרים בישראל
קטגוריה:ספורטאים סנגלים בישראל
קטגוריה:סנגלים שנולדו ב-1992
הלמוט הולצר

הלמוט הולצר
הלמוט הולצר (בגרמנית: Helmut Hölzer;) היה מדען גרמני בצוות המדענים שפיתחו את טיל ה-V-2, אשר הועבר לארצות הברית במהלך מבצע פייפרקליפ. הוא ידוע במיוחד בשל תכנון ובנייה של סימולטור אלקטרוני למערכת הבקרה של טיל ה-V-2. כמומחה להנחיה מרחוק (Remote control) בצוות של ורנר פון בראון, הולצר קיבל את התפקיד של מנהל מחלקת המחקר בפנמינדה שעסקה בפיתוח "אלומות מנחות" - אותות רדיו שמשודרים מהקרקע כדי לשמור על הטיל במסלול הנכון.

== הישגיו ==
הולצר בנה ב-1942 מחשב אנלוגי אלקטרוני שהיה מסוגל לדמות ולחשב מסלולים שונים של טיל ה-V-2. מחשב זה ייחודי בהיסטוריה של המחשוב בשל מספר סיבות: הן בשל היותו המחשב הראשון שנעשה בו שימוש לצורכי סימולציה - המחשב היה מסוגל לדמות את התנועה של הטיל בכל אחת מדרגות החופש בהתאם למשוואות אווירודינמיות סבוכות, והן בשל היותו אחד המחשבים האנלוגיים הראשונים שהיו לגמרי אלקטרוניים ורב תכליתיים. באמצעות בחינת המסלולים השונים שנתקבלו עבור הטיל, ניתן היה לבחור במסלול האופטימלי האפשרי, כלומר במסלול בעל הטווח הבליסטי המקסימלי עבור כמות דלק נתונה. הדבר אפשר למעשה לחשב את כמות הדלק הדרושה כד להגיע למטרות מרוחקות מסוימות. מחשב זה הקדים את כל אמצעי בקרת הטיסה הידועים בספרות המקצועית, וכמחשב הראשון שנעשה בו שימוש לצורכי בקרת טיסה אקטיבית הוא יצר את הבסיס למערכות מתקדמות כגון מערכות הטוס על חוט של ה-F-16 וה-F-117.

הולצר והקבוצה שלו פיתחו גם את מערכת הטלמטריה "messina" עבור טיל ה-V2. מערכת זו שידרה את נתוני הטיסה של הטיל בחזרה לתחנת השיגור, וכך נתאפשר למשל, לבחון את מידת מהימנות מערכת הניווט של הטיל (בהשוואה למדידות שנתקבלו ממערכת מכ"ם). זה היה ככל הנראה היישום הראשון של טלמטריה לצרכים צבאיים.

נכדתו, מרגרט הולצר, היא אלופת העולם ושיאנית העולם במשחה ל-200 מטר גב.

==קישורים חיצוניים==

==הערות שוליים==

קטגוריה:מדענים גרמנים
קטגוריה:גרמניה: היסטוריה צבאית
קטגוריה:גרמניה הנאצית: צבא וביטחון
קטגוריה:גרמנים שנולדו ב-1912
קטגוריה:גרמנים שנפטרו ב-1996